Pühapäeva seevastu veetsime me geopeitust mängides - millalgi keset hommikut tuli nagu välk selgest taevast mõte, et lähme seekord ratastega. Ja hetk hiljem lisandus mõte, et kombineerime selle ka rongisõiduga. Ja edasi oli vaja ainult sihtkoht välja mõelda - selleks sai hiljuti avatud multiaare Tour de Rapla. Selle esimene punkt pidi kohe raudteejaamas olema, nii et igati perfektne kombinatsioon. Tehtud-mõeldud, mõnikümmend minutit hiljem olime juba Rapla poole sõitvas rongis.